text: ডেনমার্ক উচ্চ শিক্ষাঃ সাবধানতা অবলম্বন করুন! – আমিওপারি ডট কম
  মোহাম্মাদ ফয়সাল কোপেনহেগেনঃ ডেনিশে ভাষায় বলে "Pas på" অর্থাৎ সাবধানতা অবলম্বনের ক্ষেত্রে এ শব্দটি ব্যাবহার করা হয়। ডেনমার্কে যারা পড়াশোনার জন্য আসার কথা ভাবছেন তাদের বলছি, "Pas på" ! আপনি ডেনমার্কে উচ্চ শিক্ষার জন্য চিন্তা করছেন কিন্তু কোথায় (কোন কলেজ বা উনিভার্সিটি) এবং কোন প্রোগ্রামে আবেদন করবেন সেটি নিয়ে কি কোন গবেষণা করেছেন কিংবা কোন তথ্য সংগ্রহ করেছেন?
  মূল কথার পূর্বে ভূমিকাটা আরও একটু লম্বা করি। ডেনমার্কের বর্তমান সরকার এ দেশের অধ্যয়নরত স্টুডেন্টদের জন্য পড়াশোনা শেষে পার্মানেন্ট হবার সুযোগ অনেকটাই রহিত করেছে। ইতিপূর্বে ডেনমার্কে স্টুডেন্টরা পড়াশোনা শেষে ৫ বছরের অধিক অবস্থান করলে পার্মানেন্ট হবার সুযোগ ছিল। সুতরাং যে কেউ ডেনমার্কে আসার পূর্বে ভালভাবে জানা থাকা দরকার যে, ডেনমার্কে স্টুডেন্টদের পিআর বা পার্মানেন্ট রেসিডেন্সের আর তেমন কোন সুযোগ নেই। তবে বাস্তবে কেউ যদি পার্মানেন্ট রেসিডেন্স পেতে চান তাহলে হয়ত আপনি কোন একটা উপায় বের করতে পারবেন কিন্তু এটি সহজ হবে না। বর্তমান সরকার এমন কি বর্তমানে পার্মানেন্টের জন্য ৬ বছরের মেয়াদকাল ৮ বছরে উন্নীত করার প্রস্তাব করে বিষয়টিকে আরও জটিল করে তুলেছে।
  যা হোক, আসলে আমি "Pas på" শব্দটা ব্যাবহার করেছিলাম এ জন্য যে, ইদানিং ডেনমার্কে আমাদের ভাইবোনদের কেউ কেউ অনেক গুলো টিউশন ফি পরিশোধ করে ডেনমার্কের নিলস ব্রুক এবং আইবিএ নামক প্রতিষ্ঠানে প্রি-মাস্টার্স এবং মাস্টার্স সহ এমবিএ করতে আসছেন। আমার আজকের লেখার প্রধান ফোকাসই হল নিলস ব্রুক এবং আইবিএ নামক প্রতিষ্ঠানে প্রি-মাস্টার্স এবং মাস্টার্স সহ এমবিএ সংক্রান্ত ভবিষ্যৎ জটিলতা নিয়ে অর্থাৎ এখানে অনেকগুলো অর্থ খরচ করে আপনি কি কি ঝামেলায় পড়তে যাচ্ছেন সে সম্পর্কে আলোকপাত করা এবং ডেনমার্কের উচ্চ শিক্ষার ক্ষেত্রে সঠিক কলেজ ও প্রোগ্রাম পছন্দের ক্ষেত্রে বাড়তি সতর্কতা অব্লম্বনের পরামর্শ দেয়া।
  নিলস ব্রুক এবং আইবিএ প্রি-মাস্টার্স এবং মাস্টার্স সহ এমবিএঃ
  প্রথমতঃ Niels Brock এবং International Business Academy (IBA) যে প্রোগ্রামগুলো অফার করছে সেগুলো ব্রিটিশ ডিগ্রী, ডেনিশ ডিগ্রী নয়।
  দ্বিতীয়তঃ ডেনিশ মাস্টার্স ডিগ্রী ১২০ ইউরোপিয়ান ক্রেডিটের (ECTS) হয়ে থাকে এবং নিলস ব্রুক এবং আইবিএর মাস্টার্স গুলো ৯০ ক্রেডিটের বলে এমন কি ডেনিশ ইমিগ্রেশন এ প্রোগ্রাম গুলোকে ডেনিশ স্ট্যান্ডার্ডে গণ্য করে না।
  তৃতীয়তঃ ডেনমার্ক থেকে কেউ মাস্টার্স সম্পন্ন করলে দুই বছরের ডেনিশ এষ্টাবলিশমেন্ট ভিসার আবেদন করতে পারে যার আওতায় একজন ডেনিশ গ্র্যাজুয়েট এখানে ব্যবসা বা ফুল টাইম জব করার সুযোগ পেয়ে থাকে। উল্লেখিত কলেজ দুটির মাস্টার্স করলে কেউ এ সুযোগ পাবে না।
  চতুর্থতঃ বিশ্বের অন্যতম সেরা কোপেনহেগেন উনিভার্সিটি কিংবা অরহুস উনিভার্সিটি সহ অন্যান্য উনিভার্সিটিতে বিজনেস বা সোশ্যাল সাইন্সের প্রোগ্রাম গুলোর বাৎসরিক ফি ৭ থেকে ১০ হাজার ইউরোর মধ্যে হলেও নিলস ব্রুক ( ৯০ ক্রেডিটের প্রোগ্রামের খরচ ১৬৯০০ ইউরো!) এবং আইবিএর (প্রায় ১২২০০ ইউরো!) মাস্টার্সে বাৎসরিক টিউশন ফি তার চেয়েও অনেক বেশি।
  পঞ্চমতঃ আইবিএর লোকেশন অনুযায়ী সেখানে কাজের সুযোগ বেশ সীমিত এবং এক্ষেত্রে কাজ করে টিউশন ফি যোগাড় করা অনেকটা অসম্ভব।
  ষষ্টতঃ নিলস ব্রুকের প্রি-মাস্টার্স করা অর্থ ও সময়ের অপচয় বৈ কিছু না। একজন স্টুডেন্ট নিলস ব্রুকের প্রি-মাস্টার্স করে এমন কি কোন ডেনিশ উনিভার্সিটিতে পর্যন্ত ভর্তির যোগ্যতা অর্জন করে না কিংবা অন্যভাবে বলা যায় নিলস ব্রুকের প্রি-মাস্টার্স শেষ করে সে ডিগ্রী দিয়ে ডেনমার্কের কোন উনিভার্সিটিতে চান্স পাওয়া একেবারেই সম্ভব নয়।
  আরেকটি বিষয়, রাজধানী কোপেনহেগেনের বাহিরে অবস্থিত কলেজ গুলোতে আসলে আপনি শুধুই পড়াশোনার জন্য আসবেন, কারণ রাজধানীর বাইরে কাজের পরিধি খুবই সীমিত। এক্ষেত্রে কাজ করে টিউশন ফি পরিশোধের চিন্তা না করাই উত্তম।
  পাদটীকাঃ এটি একটা সচেতনামুলক লেখা। তবে সে সকল স্টুডেন্ট স্টাডি ভিসাকে ইউরোপ আসার একটা মাধ্যম হিসাবে নিচ্ছেন তাদের জন্য এ লেখাটি শতভাগ প্রযোজ্য নাও হতে পারে। যা হোক, বিদেশ আসার পূর্বে বিশেষত বাবা-মার অনেকগুলো টাকা খরচ করার পূর্বে আপনি কোথায় আসছেন কি জন্য আসছেন এটি দ্বিতীয়বারের মত ভাবুন। মনে রাখবেন, ঠেকে শিখেন, ঠকে শিখবেন না!
  ডেনমার্কের পার্মানেন্ট ভিসা,স্টুডেন্ট ভিসা, গ্রীনকার্ড, ফ্যামিলি রিউনিফিকেশন কিংবা অন্যকোন আইনি জটিল...